Sid se n'encuedèc que Tom jamès ère mètge forense en cap d'aguestes descubèrtes, encara qu'auesse arribat a tier eth costum de préner era direccion de totes es naues empreses; se n'encuedèc tanben que Tom jamès hège de testimòni, e aquerò ère estranh; que non li passèc desapercebut a Sid eth hèt de qué Tom autanplan auie ua senhalada aversion entà taus declaracions, e tostemp les evitaue, quan podie: Sid que s'en meravilhaue, mès non ne didie ua soleta paraula.